
RADVILIŠKIO  RAJONO  SAVIVALDYBĖS  TARYBA

SPRENDIMAS
DĖL SAVIVALDYBĖS PATIKĖJIMO TEISE VALDOMO VALSTYBĖS TURTO PERDAVIMO PANAUDOS PAGRINDAIS RADVILIŠKIO MIESTO KULTŪROS CENTRUI

2025 m.                     d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 7 straipsnio 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalies 2 punktu, 14 straipsnio 1 dalies 1 punktu, 4 ir 5 dalimis, Lietuvos Respublikos Vyriausybės 2002 m. gruodžio 3 d. nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 2 punktu ir 1.1 papunkčiu patvirtintu Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašu, įgyvendindama Radviliškio rajono savivaldybės tarybos 2014 m. lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“ patvirtinto Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo 25 punktą, Radviliškio rajono savivaldybės tarybos 2025 m. rugpjūčio 28 d. sprendimą Nr. T-727 „Dėl Radviliškio rajono savivaldybės etninės kultūros ir amatų centro reorganizavimo jungimo būdu, prijungiant jį prie Radviliškio miesto kultūros centro, reorganizavimo sąlygų aprašo ir Radviliškio miesto kultūros centro nuostatų patvirtinimo“, atsižvelgdama į Radviliškio rajono savivaldybės etninės kultūros ir amatų centro 2025 m. rugsėjo 3 d. raštą Nr. S-24,  Radviliškio rajono savivaldybės taryba nusprendžia:
. 	Perduoti Radviliškio miesto kultūros centrui, perimančiai reorganizuojamo Radviliškio rajono savivaldybės etninės kultūros ir amatų centro teises ir pareigas, įstaigos nuostatuose numatytai veiklai vykdyti panaudos pagrindais 10 metų terminui valstybei nuosavybės teise priklausantį, Radviliškio rajono savivaldybei patikėjimo teise valdyti, naudoti ir disponuoti perduotą trumpalaikį materialųjį turtą, kurio įsigijimo vertė – 493,58 Eur (priedas).
. 	Pripažinti netekusiu galios Radviliškio rajono savivaldybės tarybos 2020 m. gruodžio 17 d. sprendimo Nr. T-391 „Dėl valstybės turto, perduoto Savivaldybei valdyti, naudoti ir disponuoti juo patikėjimo teise, perdavimo panaudos pagrindais“ 1 punktu patvirtinto priedo „Radviliškio rajono savivaldybės patikėjimo teise valdomo valstybės turto, perduodamo panaudos pagrindais savivaldybės įstaigoms, sąrašas“ eilutes, kuriomis šio sprendimo 1 punkte nurodytas turtas panaudos pagrindais buvo perduotas Radviliškio rajono savivaldybės etninės kultūros ir amatų centrui.
.	Įgalioti Radviliškio rajono savivaldybės administracijos direktorių Savivaldybės vardu pasirašyti valstybės turto, nurodyto šio sprendimo 1 punkte, panaudos sutartį ir turto perdavimo ir priėmimo aktą. 
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.


Savivaldybės meras								   

Radviliškio rajono savivaldybės tarybos
2025 m.                 d. sprendimo Nr. T-
priedas



Eil. Nr.	Turto pavadinimas ir aprašymas	Kiekis vienetais	Vieneto įsigijimo vertė eurais	Bendra įsigijimo vertė eurais
1.		Balsavimo kabina	2	117,25	234,50
2.		Balsavimo kabina neįgaliems	1	155,36	155,36
3.		Iškaba	1	21,50	21,50
4.		Balsadėžė 	1	82,22	82,22
Iš viso:	5	–	493,58


_____________________________

RADVILIŠKIO RAJONO SAVIVALDYBĖS TARYBOS 2025-09-25 SRENDIMO PROJEKTO „DĖL SAVIVALDYBĖS PATIKĖJIMO TEISE VALDOMO VALSTYBĖS TURTO PERDAVIMO PANAUDOS PAGRINDAIS RADVILIŠKIO MIESTO KULTŪROS CENTRUI“
AIŠKINAMASIS RAŠTAS 

2025-09-04
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projekto tikslas – vykdant Savivaldybės tarybos 2025-08-28 sprendimą Nr. T-727 „Dėl Radviliškio rajono savivaldybės etninės kultūros ir amatų centro reorganizavimo jungimo būdu, prijungiant jį prie Radviliškio miesto kultūros centro, reorganizavimo sąlygų aprašo ir Radviliškio miesto kultūros centro nuostatų patvirtinimo“, perduoti Radviliškio miesto kultūros centrui, perimančiam reorganizuojamo Radviliškio rajono savivaldybės etninės kultūros ir amatų centro teises ir pareigas, šiuo metu reorganizuojamos įstaigos panaudos pagrindais naudojamą Radviliškio rajono savivaldybei patikėjimo teise valdyti perduotą valstybės turtą (balsavimo patalpų inventorių), esantį Pakiršinio kultūros namų patalpose.  
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
LR Vietos savivaldos įstatymo 7 straipsnio 9 punkte nustatyta, kad savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise yra valstybinė (valstybės perduota savivaldybėms) funkcija.
LR Valstybės ir savivaldybių turto valdymo, naudojimo ir disponavimo juo įstatymo:
.	11 straipsnio 1 dalies 2 punkte nustatyta, kad savivaldybės patikėjimo teise valdo, naudoja ir disponuoja valstybės turtu, kuris Vyriausybės nutarimais savivaldybėms perduodamas valstybinėms (valstybės perduotoms savivaldybėms) funkcijoms įgyvendinti;
.	14 str. 5 dalyje nustatyta, kad sprendimą dėl valstybės turto perdavimo pagal panaudos sutartį priima Vyriausybė arba jos įgalioti turto valdytojai Vyriausybės nustatyta tvarka. Sprendimo projekte nurodyto valstybės turto valdytojas – Radviliškio rajono savivaldybė;
.	14 str. 4 dalyje (ir Lietuvos Respublikos Vyriausybės 2002-12-03 nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 1.1 punktu patvirtintu Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo 11 punkte) nustatyta, kad Panaudos davėjas privalo nutraukti panaudos sutartį, jeigu panaudos gavėjas nevykdo veiklos, dėl kurios buvo perduotas valstybės ar savivaldybės turtas. 
Lietuvos Respublikos Vyriausybės 2002-12-03 nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 2 punktu nustatyta, kad valstybės turto valdytojai įgalioti priimti sprendimus dėl patikėjimo teise valdomo valstybės nematerialiojo, ilgalaikio (išskyrus nekilnojamąjį turtą) ir trumpalaikio materialiojo turto perdavimo panaudos pagrindais laikinai neatlygintinai valdyti ir naudotis biudžetinėms įstaigoms ne ilgesniam kaip 20 metų laikotarpiui.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Bus įvykdytas Savivaldybės tarybos 2025-08-28 sprendimas Nr. T-727 „Dėl Radviliškio rajono savivaldybės etninės kultūros ir amatų centro reorganizavimo jungimo būdu, prijungiant jį prie Radviliškio miesto kultūros centro, reorganizavimo sąlygų aprašo ir Radviliškio miesto kultūros centro nuostatų patvirtinimo“: reorganizuojamo Radviliškio rajono savivaldybės etninės kultūros ir amatų centro panaudos pagrindais naudojamas valstybės turtas laikinai neatlygintinai valdyti ir naudotis panaudos pagrindais bus perduotas reorganizuojamos įstaigos teises ir pareigas perimančiam Radviliškio miesto kultūros centrui.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Radviliškio rajono savivaldybės administracijos direktoriumi, juristais, kalbininku, Investicijų ir turto valdymo skyriaus vedėju, Kultūros ir paveldosaugos skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
. Pridedami dokumentai. 
Radviliškio rajono savivaldybės etninės kultūros ir amatų centro 2025-09-03 raštas dėl valstybės turto panaudos, suderintas su Radviliškio miesto kultūros centro direktoriumi. 



Investicijų ir turto valdymo skyriaus vyriausioji specialistė			        Diana Skaburskienė
